
ที่ มท ๐๘16.5/ว ๒๑๓
กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐






     ๑๕    มกราคม  ๒๕69
เรื่อง  การดำเนินการโครงการเสริมสร้างภูมิคุ้มกัน กลุ่มผู้มีโอกาสเข้าไปเกี่ยวข้องกับยาเสพติด (กลุ่มเสี่ยง/             กลุ่มเปราะบาง) กิจกรรมการพัฒนาศักยภาพสถานศึกษาปลอดภัย หยุดยั้งยาเสพติด (Safe Zone No Drugs)    ด้วย EF ภูมิคุ้มกันชีวิตสู่การมีส่วนร่วม เพื่อสร้างพลังครอบครัวอบอุ่นและชุมชนท้องถิ่นเข้มแข็ง กิจกรรมที่ 2.2 การฝึกอบรมพัฒนาศักยภาพบุคลากรทางการศึกษา และผู้ดูแลเด็กของสถานศึกษา สังกัดองค์กรปกครอง     ส่วนท้องถิ่น ระดับปฐมวัย
เรียน
ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 102 ลงวันที่ 9 มกราคม 2569



ตามที่ กรมส่งเสริมการปกครองท้องถิ่น ได้แจ้งการโอนจัดสรรงบประมาณรายจ่ายประจำปีงบประมาณ พ.ศ. 2569 โครงการเสริมสร้างภูมิคุ้มกันกลุ่มผู้มีโอกาสเข้าไปเกี่ยวข้องกับยาเสพติด (กลุ่มเสี่ยง/ กลุ่มเปราะบาง) กิจกรรมการพัฒนาศักยภาพสถานศึกษาปลอดภัย หยุดยั้งยาเสพติด (Safe Zone No Drugs) ด้วย EF ภูมิคุ้มกันชีวิตสู่การมีส่วนร่วมเพื่อสร้างพลังครอบครัวอบอุ่นและชุมชนท้องถิ่นเข้มแข็ง กิจกรรมที่ 2.2 การฝึกอบรมพัฒนาศักยภาพบุคลากรทางการศึกษา และผู้ดูแลเด็กของสถานศึกษาสังกัดองค์กรปกครอง        ส่วนท้องถิ่น ระดับปฐมวัย ความละเอียดแจ้งแล้ว นั้น


กรมส่งเสริมการปกครองท้องถิ่น ขอเรียนว่า กรณีจังหวัดมีความจำเป็นต้องปรับเพิ่มรายการงบประมาณที่นอกเหนือจากรายการที่กรมส่งเสริมการปกครองท้องถิ่นกำหนดตามบัญชีจัดสรรฯ เช่น ค่าเช่าห้องประชุม ค่าอาหารเย็น และค่าที่พักของผู้เข้ารับการอบรม นั้น จังหวัดสามารถดำเนินการได้ ตามระเบียบกระทรวงการคลัง ว่าด้วยค่าใช้จ่ายในการฝึกอบรม การจัดงาน และการประชุมระหว่างประเทศ พ.ศ. 2549 และที่แก้ไขเพิ่มเติม ข้อ 8 ซึ่งกำหนดให้ส่วนราชการที่จัดการฝึกอบรมเบิกจ่ายค่าใช้จ่ายในการฝึกอบรมได้ 15 รายการ ทั้งนี้ จังหวัดจะต้องจัดทำโครงการอบรมซึ่งระบุรายการ และงบประมาณที่จะเบิกจ่าย ภายในวงเงินงบประมาณที่ได้รับการจัดสรรงบประมาณจากกรมส่งเสริมการปกครองท้องถิ่น จำนวน 238,500 บาท และมีผู้เข้ารับการฝึกอบรม ไม่น้อยกว่า 50 คน รวมทั้งขออนุมัติจากหัวหน้าส่วนราชการเพื่อเบิกจ่ายค่าใช้จ่ายตามระเบียบต่อไป
จึงเรียนมาเพื่อโปรดพิจารณา
ขอแสดงความนับถือ
อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒๒๔๑ ๙๐๐๐ ต่อ 1201 
ไปรษณีย์อิเล็กทรอนิกส์ saraban@dla.go.th
